Loading...
PRAHA: Český futbalový reprezentant František Rajtoral spáchal samovraždu. Krajný obranca tureckého klubu Gaziantepspor mal 31 rokov. Informáciu denníka Hürriyet prevzali viaceré české médiá.
Podľa informácii tureckých médií sa obesil vo svojom byte v meste Gaziantep. V piatok z lavičky sledoval, ako jeho tím v tureckej lige vyhral na ihrisku Konyasporu.
Profesionálnu kariéru začal v Příbrami, potom pôsobil v Baníku Ostrava. Najúspešnejšie roky prežil v Plzni, s ktorou sa dvakrát tešil zo zisku majstrovského titulu v najvyššej českej súťaži.
V národnom drese debutoval 29. februára 2012 v prípravnom súboji proti Írsku. Za reprezentáciu odohral 14 duelov.